laion/Wikipedia-Exotic huggingface dataset:
Toomas Plank

Toomas Plank (sündinud 27. aprillil 1971 Tartus) on eesti füüsik, TÜ füüsika instituudi direktor. Toomas Plank sündis inseneri ja arst-epidemioloogi peres. Ta lõpetas 1989 Tartu 14. Keskkooli ja 1993 TÜ füüsika-keemiateaduskonna. 1993–95 oli TÜ magistrant ja 1995–2001 doktorant. Magistrikraadi sai füüsikas optika ja spektroskoopia erialal (1995, TÜ, väitekiri "Elektronegatiivsete lisandgaaside mõju koroonastriimerite kordussagedusele atmosfääriõhus"). Doktorikraadi füüsikas samal erialal (2001, TÜ, väitekiri "Positive corona at combined DC and AC voltage"). Täiendas end 1995 ja 1997 Prantsuse valitsuse stipendiaadina Kõrgemas Elektrikoolis (L'Ecole Supérieure d'Electricité) Prantsusmaal. Oli 1996–2002 TÜ eksperimentaalfüüsika ja tehnoloogia instituudi optika ja spektroskoopia õppetooli assistent. Alates 2002. aastast töötas samas lektorina ja 2007. aastast dotsendina. Peamised loengukursused: arvutiriistvara, elektrimõõtmised, elektriväljade numbriline modelleerimine, füüsikalise mõõtmiste alused. Alates 2009. aastast on ta töötanud TÜ Füüsika Instituudi asedirektorina ja alates 1. jaanuarist 2018 on ta instituudi direktor. Uurimisvaldkonnad: koroonalahendus, gaaslahendusprotsesside modelleerimine, plasmaspektroskoopia. 17 teadustrükist. 2015 Tartu Ülikooli aumärk Repetition rate of streamers as a measure of content of electronegative additives in the air (kaasautor). // J. Phys. D: Appl. Phys. 30 (1997) 2 The after-effect of streamers of positive corona under combined voltage (kaasautorid A. Haljaste, M. Aints). // J. Phys. D: Appl. Phys. 33 (2000) 21 Segapinge koroonalahendus saastegaaside detektorina (kaasautor). // EFS aastaraamat 2000, XI. Tartu, 2001 Origin of photoionizing radiation in corona discharges in air (kaasautor). // J. Phys. D: Appl. Phys. 34 (2001) 6 Corona based detector of electronegative trace gases (kaasautor). // Meas. Sci. Technol. 12 (2001) 5 Laser-induced current in air gap at atmospheric pressure (kaasautor) // J. Phys. D: Appl. Phys. 38 (2005) 21. Eesti teaduse biograafiline leksikon, 3. köide "Tartu Ülikooli aumärgi kavalerid". Tartu Ülikool. Vaadatud 9.12.2022. Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Koduleht Toomas Plank ETIS Margus Maidla. "Füüsiku pilk koroonale (kuid mitte ainult)" Sirp, 28. juuli 2023 Käesolevas artiklis on kasutatud "Eesti teaduse biograafilise leksikoni" materjale.
Ülle Planken

Ülle Planken (aastani 1970 Ülle Känd, sündinud 17. veebruaril 1948 Tallinnas) on eesti arstiteadlane ja kardioloog. Ülle Planken on teenistujate tütar. Lõpetas 1966 Loksa Keskkooli, 1972 TÜ arstiteaduskonna, 1979 kaugõppeaspirantuuri, meditsiinikandidaat (1980, Kaunase Meditsiiniinstituut), väitekiri "Артериальная гипертензия у мужчин и женщин среднего возраста г. Тарту". Ta oli 1973–74 Laeva jaoskonnahaigla juhataja, 1974–76 Tartu Kliinilise Haigla terapeut, 1976–79 kardioloogia funktsionaaldiagnostika osakonna juhataja, 1979–88 TÜ üld- ja molekulaarpatoloogia instituudi (ÜMPI) vanemteadur, 1988–91 ÜMPI Koronaarkirurgia Tallinna Teaduskeskuse vanemteadur, aastast 1991 Tallinna Kiirabihaigla ja SA Põhja-Eesti Regionaalhaigla kardioloogia osakonna vanemarst. Planken on uurinud südame isheemiatõve mitmesuguseid aspekte. Eesti Kardioloogide Seltsi liige (sekretär 1976–78). Tal on üle 50 teadustrükise. Eesti teaduse biograafiline leksikon, 3. köide Arteriaalse hüpertensiooni esinemine Tartu elanikel (kaasautor). // NET (1979) 1 Morfiinanesteesia südame otsese revaskulariseerimisoperatsiooni puhul (kaasautor). // NET (1981) 2 Ангиографические исследования и факторы риска у женщин с инфарктом миокарда (kaasautor). // TÜ Toim 717 (1985) Отдаленный прогноз у больных инфарктом миокарда после внутикоронарного тромболитического лечения (kaasautor). // Кардиология (1987) 2 Müokardi infarkti ravi hilistulemused (kaasautor A. Rosenthal). // EA (1990) 4 Haemodynamic interaction of a new calcium sensitizing drug levosimendan and captopril (kaasautor). // European J. Clin. Pharmacol. 49 (1996) 6 Pharmacokinetic-pharmacodynamic interrelationships of intravenous and oral levosimendan in patients with severe congestive heart failure (kaasautor). // International J. Clin. Pharmacol. Ther. 41 (2003) 8 Pharmacodynamics and pharmacokinetics of oral levosimendan and its metabolites in patients with severe congestive heart failure: a dosing interval study (kaasautor). // J. Clin. Pharmacol. 44 (2004) 10. Tartu Ülikooli õppe-teaduskoosseisu biobibliograafia nimestik 1981–1995 (käsikiri), 132 Tartu Ülikooli Kliinikum 200. Trt, 2004, 132. Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Käesolevas artiklis on kasutatud "Eesti teaduse biograafilise leksikoni" materjale.
Haquinus Platinus

Haquinus Platinus (1611 Öjaby (praegu Växjö), Småland, Rootsi – 1684 Urshult) oli Rootsi filosoof ja vaimulik. Haquinus Platinus oli talupidaja poeg. Õppis Academia Gustaviana (AG) (stipendiaat 1638–43) filosoofiateaduskonnas, eeskätt astronoomiat, füüsikat ja praktilist filosoofiat, seejärel aastani 1645 teoloogiat. Kaitses 1643 AG-s J. Erici juhendamisel filosoofiamagistri kraadi, väitekiri "Ülimast kodanikuhüvest" (De summo bono civili; Dorpat, 1643). J. Erici juhendamisel valmis tal mitu disputatsiooni astronoomiast ja füüsikast: "Astronoomia loomusest" (De astronomiae natura; Dorpat, 1641) on tõenäoliselt esimene disputatsioon AG-s, mis määratleb üldiselt astronoomia kui teaduse asendi teaduste süsteemis; "Taevast" (De coelo; Dorpat, 1642) ja "Füüsilisest kuulmisest" (De naturali auscultatione; Dorpat, 1642; kommentaar Aristotelese "Füüsika" juurde) käsitlevad vastavate teemade uurimise üldisi metodoloogilisi aluseid. Teoloogiateaduskonnas disputeeris A. Virginiuse juhendamisel Uue Testamendi eksegeesi alal: "Johannese evangeeliumi 12. ptk. salmide 1–20 kohta" (In c. XII à v. 1. usque ad v. 20 D. evangelistae Iohannis; Dorpat, 1645), milles demonstreeris lisaks väljapaistvale teoloogia süstemaatilisusele head juudi ajalooallikate tundmist ja etümoloogilist leidlikkust. Tartu-perioodist on temalt säilinud ka ladina- ja kreekakeelset juhuluulet (5 ladina ja 1 kreeka keeles). Oli 1646–52 Växjös lektor, aastast 1652 Urshultis pastor, aastast 1664 samas praost. Eesti teaduse biograafiline leksikon, 3. köide Tering, A. Album Academicum der Universität Dorpat (Tartu) 1632–1710. Tallinn, 1984, 179 Tartu ülikooli ajalugu: kolmes köites. Tallinn, 1982, I, 223 Tartu ülikooli (Academia Gustaviana) senati protokollid 1632–1656, II: 1637–1644. Koost, tõlk ja komm Arvo Tering (Publicationes Biblioth. Univ. Litterarum Tartuensis, VII). Tartu, 1994, 212–213 E.-L. Jaanson. Tartu ülikooli trükikoda 1632–1710: ajalugu ja trükiste bibliograafia. Tartu, 2000, 228, 237, 249, 269 www.ut/klassik/neolatina (Tartu juhuluule elektrooniline tekstikorpus). Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Käesolevas artiklis on kasutatud "Eesti teaduse biograafilise leksikoni" materjale.
Vladimir Plehhanov

Vladimir Plehhanov (sündinud 19. juulil 1941 Šipunova as.is Altai krais Venemaal) on Eesti füüsik. Vladimir Plehhanov on kolhoosniku poeg. Lõpetas 1958 Krasnõi Jari keskkooli (Altai krai), 1968 TRÜ füüsika-osakonna optika ja spektroskoopia erialal, füüsika-matemaatika-kandidaat (1972, TRÜ), väitekiri "Низкотемпературное исследование электронных возбуждений в галоидных солях свинца", füüsika-matemaatika-doktor (1982, Eesti NSV TA Füüsika Instituudi (FI)), väitekiri "Свободные экситоны и экситон-фононное взаимодйствие в широкощелевых ионных кристаллах". Oli 1968–76 Eesti NSV TA Füüsika ja Astronoomia Instituudi (aastast 1973 Eesti NSV TA Füüsika Instituut) nooremteadur, 1976–87 vanemteadur, 1987–91 spetsiaalse konstrueerimis- ja tehnoloogiabüroo "Desintegraator" teaduslabori juhataja, 1992–94 Rahvusvahelise Sotsiaalteaduste Rakendusliku Kõrgkooli LEX rakendusmatemaatika professor, 1993–94 ka rakendusmatemaatika osakonna juhataja, 1994–95 Informaatika ja Arvutustehnika Instituudi AS Arvutitehnika Kolledži teadusdirektor, 1995– arvutusmatemaatika professor, matemaatika ja füüsika osakonna juhataja. Uurimusi tahkisefüüsika mitmes valdkonnas: eksitoni seisundid isolaatorites, eksitonide ja footonite vastasmõju, tahkiste isotoopne käitumine, isotoopse mõju olemus ja piirid, kvantinformaatika ja kvantprotsessorid. Olulisemad tulemused: eksitoni seoseenergia isotoop-efekti avastamine (Wannieri-Motti eksitonmudel), autolokaliseeritud elektronide ja isolaatorite Vk-tsentri kvanthajumise eksperimentaalne avastamine, isotoopide korrastamatuse mõju foonon- ja eksitonseisunditele. Umbes 150 teaduspublikatsiooni, sh 4 monograafiat, 2 õpikut. Электронные возбуждения и дефекты в кристаллах гидрида лития (kaasautor). // М, 1985 Isotope effects in solid state physics. // Semiconductors and Semimetals 68 (2001) Applications of the isotopic effect in solids. Berlin-Heidelberg, 2004 Giant isotope effect in solids. La Jolla, USA, 2004 Elementary excitations in isotope-mixed crystals. // Phys. Rep. 410 (2005), 1–3 Fundamentals and applications of isotope effect in solids. // Progress in Mat. Sci. 50, (2006) 3. Eesti teaduse biograafiline leksikon, 3. köide. Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Vladimir Plehhanov Eesti Teadusinfosüsteemis Käesolevas artiklis on kasutatud "Eesti teaduse biograafilise leksikoni" materjale.
Jüri Plink

Jüri Plink (sündinud 7. märtsil 1938 Kiviõlis) on eesti muusikapedagoog ja pedagoogikateadlane. Lõpetas 1956. aastal Tartu 1. Keskkooli. Õppis aastatel 1954–1958 Tartu Muusikakooli klaveriklassis, lõpetas 1963. aastal Tallinna Riikliku Konservatooriumi (TRK) Heljo Sepa klaveriklassi. Aastatel 1972–1975 õppis pedagoogika alal Tartu Riikliku Ülikooli aspirantuuris, kaitses 1975. aastal pedagoogikakandidaadi kraadi väitekirjaga "Tallinna Riikliku Konservatooriumi õppeprotsessi struktuur-funktsionaalne analüüs". TRK-s õppides tegutses ka kontsertmeistri, klaverisaatja, kompositsiooni kateedri laborandi ja orkestripillide kateedri assistendina (viimasena oli põhitööks Tallinna muusikakeskkooli edendamine). Oliaastatel 1964–1968 ja 1987–1991 Tallinna Muusikakeskkooli direktor, 1968–1971 TRK klaverikateedri vanemõpetaja, 1971–1972 ja 1975–1983 üldklaveri kateedri juhataja (aastast 1978 dotsent), 1983–1987 interpretatsiooniteaduskonna dekaan, 1987–1991 TRK prorektor (aastast 1989 professor). 1991. aastast töötas Soomes Kouvolas Pohjois-Kyme muusikakooli klaveriõpetajana. Uurimusi muusikaõpetajate ettevalmistamisest, kõrgkooli õppeprotsessist, õppematerjali hindamisest ja õppetöö tulemustest. Süvendas eesti pedagoogika uurimistöös süsteemset käsitlust, rõhutas selle tähtsust uurimisprintsiipide seadmisel ja uurimismeetodite rakendamisel. Üle 30 teadus- ja aimetrükise. 1980. aastatel oli Mõttetalgud meetodi algatusgrupi hulgas.http://talgujad.forum.co.ee/t48-talgugrupp#76 Tema abikaasa oli Lilian Semper. Eesmärgi probleem muusikaõpetajate ettevalmistamisel. // Nõukogude Kool (1976) 10 Исходные положения структурно-функционального анализа учебного процесса в консерватории. // Организация учебного процесса. Тарту, 1975 О возможности типологических особенностей личности студента в учебном процессе высшей школы. // Воспитание личности. Таллин, 1976 Оценивание преподавателями учебного материала и результаты учебы. // Учитель и его профессия. Таллин, 1977 Tallinna Muusikakeskkool 1961–1991. Tallinn, 1991. Eesti muusika biograafiline leksikon. Tallinn, 1990, 183 Tallinna Muusikakeskkool 1961–1991. Tallinn, 1991 Rannap, H. EMA professorid 1919–2001. Tallinn, 2002, 120–121. Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Eesti teaduse biograafiline leksikon, 3. köide Käesolevas artiklis on kasutatud "Eesti teaduse biograafilise leksikoni" materjale.
Maria Pljuhhanova

Maria Pljuhhanova (sündinud 16. jaanuaril 1953 Riias) on Eesti kirjandusteadlane. Lõpetas 1970. aastal Riia 23. Keskkooli, õppis 1970–1974 Tartu Riiklikus Ülikoolis, lõpetas 1975 Läti Riikliku Ülikooli, oli 1977–1980 Tartu Riikliku Ülikooli aspirant, filoloogiakandidaat (1982, TÜ), väitekiri "Изображение исторического лица в литературе переходной эпохи (национальные корни литературной биографии XVIII в.)". Oli 1975–1977 Läti Rahvusraamatukogu vanemraamatukoguhoidja, 1980–1986 TRÜ vene kirjanduse kateedri õpetaja ja vanemõpetaja, 1986–1992 dotsent, 1993–1994 vene ja slaavi filoloogia osakonna dotsent. Aastast 1994 elab ta Itaalias ning on Perugia ülikooli professor. Õpetanud vene rahvaluulet, kirjandusteooriat, sissejuhatust kirjandusteadusse, vanavene, 18. sajandi – 19. sajandi I poole kirjandust, Venemaa ajalugu. Uurimisvaldkonnad: kirjandusteadus, vene kirjanduse ajalugu, vene rahvaluule; semiootika. Üle 100 teadustrükise. Monograafia: Сюжеты и символы Московского царства. Санкт-Петербург, 1995. (336 lk) Eesti teaduse biograafiline leksikon, 3. köide Tartu Ülikooli õppe-teaduskoosseisu biobibliograafia nimestik 1981–1995 (käsikiri), 132. Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Käesolevas artiklis on kasutatud "Eesti teaduse biograafilise leksikoni" materjale.
Endel Ploom

Endel Ploom (sündinud 13. mail 1935 Rõuge vallas Võrumaal) on eesti õigusteadlane. Endel Ploom on talupidaja poeg. Lõpetas 1954 Friedrich Reinhold Kreutzwaldi nimelise Võru 1. Keskkooli, 1959 Tartu Riikliku Ülikooli õigusteaduskonna, 1962–1964 Leningradi ülikool aspirant, õiguskandidaat (1965, TÜ), väitekiri "Договор бытового проката по советскому гражданскому праву". Oli 1960–1962 Rapla rajooni prokuröri abi ja prokurör, 1965–1967 TÜ tsiviilõiguse ja -protsessi kateedri vanemõpetaja, 1967–1985 dotsent (ühtlasi 1974–1985 õigusteaduskonna prodekaan), 1985–1990 kateedri juhataja, dotsent, 1990–1992 dotsent, 1992–2001 eraõiguse instituudi dotsent, 2001–2003 Akadeemia Nord professor, 2003– TTÜ Tallinna Kolledži dotsent, aastast 2007 TÜ emeriitdotsent. Õpetanud peamiselt tsiviil- ja majandusõigust; koostanud õppevahendeid. Uurimisvaldkond: tsiviilõigus. Üle 60 teadustrükise. 2000 Tartu Ülikooli medal Eesti NSV tsiviilkoodeks. Kommenteeritud väljaanne (kaasautor). Tallinn, 1969 Nõukogude tsiviilõigus. Üldosa (kaasautor). Tallinn, 1971 Loenguid majandusõigusest. Tartu, 1976 Kodanike õigused ostu-müügi lepingutes. Tallinn, 1979 Kodanike õigused elutarbelise teeninduse lepingutes. Tallinn, 1981 Majandusvaidluste lahendamine riiklikus arbitraažis. Tartu, 1987 Haldusjuhtimise eesmärgid ja sisu nõuavad vastavat haridust. // Haridus ja majandus. Tallinn, 2004 Tänapäeva nõuded õppekavade sisule. // Haridus ja majandus. Tallinn, 2005. Eesti teaduse biograafiline leksikon, 3. köide "Tartu Ülikooli medali kavalerid". Tartu Ülikool. Vaadatud 5.12.2022. Tartu Riikliku Ülikooli õppe-teaduskoosseisu biobibliograafia nimestik 1944–1980. Trt, 1987, 441 Tartu Ülikooli õppe-teaduskoosseisu biobibliograafia nimestik 1981–1995 (käsikiri), II, 132 EE 14, 375 Tartu ülikooli ajalugu: kolmes köites. Tallinn, 1982, III, 315, 316. Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Käesolevas artiklis on kasutatud "Eesti teaduse biograafilise leksikoni" materjale.
Lauri Ploom

Lauri Ploom (sündinud 16. jaanuaril 1942 Tartus) on eesti keemik. Lauri Ploom on Vilve Ploomi abikaasa. Lõpetas 1961 Tartu 7. Keskkooli, 1967 Tartu Ülikooli keemiaosakonna, 1974 Eesti NSV TA Füüsika Instituudi (FI) aspirantuuri, keemiakandidaat (1978, TÜ), väitekiri "Puhtusastmega 10-6ю–-8 KCl kristallide saamise metoodika ning nende kiiritusdefektid". Oli 1966–81 Eesti NSV TA Füüsika ja Astronoomia Instituudi (FAI) insener ja nooremteadur ning FI nooremteadur, 1981–93 Eesti NSV TA Loomakasvatuse ja Veterinaaria Instituudi (ELVI) ainevahetushäirete uurimise labori vanemteadur, 1994–99 labori juhataja, aastast 1991 ka EPMÜ veterinaariateaduskonna assistent, 1999– EPMÜ loomakasvatusinstituudi (aastast 2005 EMÜ veterinaarmeditsiini ja loomakasvatuse instituudi) söötmisosakonna vanemteadur. Tähtsamad loengukursused: TÜ-s tööstuskaubatundmine ja biokeemia, EPMÜ-s veterinaartoksikoloogia Ploomi peamised uurimisvaldkonnad on tahkise keemiline füüsika ja põllumajandusloomade ainevahetus. Tšeslav Luštšiki juhendamisel on ta tegelenud kiiritusel tekkivate omadefektide olemuse ja asukoha selgitamisega leelishalogeenkristallides, samuti materjalide sügavpuhastamisega. Ta on uurinud lisandidefektide tekkevõimalusi kristallides, kohaldanud ja rakendanud keemilisi ning füüsikalisi analüüsimeetodeid kristallide puhtuse määramiseks. Põllumajandusloomade (veiste) ainevahetuse alal uurinud D-vitamiini vaegusest põhjustatud ainevahetushäireid. Tal on üle 40 teadustrükise ja üks autoritunnistus. Eesti teaduse biograafiline leksikon, 3. köide Радиационное окрашивание и термостимулированная люминесценция кристаллов КС1 повышенной чистоты. // Тр. ИФ АН ЭССР 43 (1975) Mechanisms of cation defects cration in alkali halides (kaasautor). // Semiconductors and Insulators (1980) 5 К вопросу обеспеченности дойных коров витамином D. // Сб. научн. тр. ЭНИИЖВ. Тлн, 1990 Mõningate makroelementide ja rasvas lahustuvate vitamiinide sisaldusest veiste veres. // EPMÜ kogumik "Veterinaaria". Sisehaigused. Tartu, 1993 Saasteainete jääkide seire loomsetes toiduainetes (kaasautor). // AKS Toim (1998), 7 Veiste haigused. III (kaasautor). Tallinn, 1999. Eesti Loomakasvatuse ja Veterinaaria Teadusliku Uurimise Instituudi teaduskoosseisu biobibliograafia 1947–1990. Tallinn, 1992, 45 Eesti Põllumajandusülikool: audoktorid, töötajad ja vilistlased 1991–1995. Trt, 1996, 77. Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Käesolevas artiklis on kasutatud "Eesti teaduse biograafilise leksikoni" materjale.
Vilve Ploom

Vilve Ploom (aastani 1973 Vilve Kööbi, sündinud 1. veebruaril 1947 Tartus) on eesti keemik. Vilve Ploom on ehitusmeistri tütar ja Lauri Ploomi abikaasa. Lõpetas 1965 Tartu 8. Keskkooli, 1970 TÜ keemia osakonna. Oli 1970–75 Eesti NSV TA Loomakasvatuse ja Veterinaaria Instituudi (ELVI) vanemlaborant, 1975–88 nooremteadur, 1988–94 ainevahetushäirete uurimise labori teadur, 1994–97 EPMÜ loomakasv-instituudi söötmisosakonna teadur, 1997– OÜ Tartu Keskkonnauuringud spetsialist. Uurimisvaldkonnad: biokeemia, põllumajandusloomade mineraalainevahetus. Meistersportlane korvpallis (1965). EM kuldmedal (1965, NSVL noortekoondises). Oli aastaid Eesti esindusnaiskonnas. Veteranide MM kuldmedal (1991). 22 teadustrükist. Eesti teaduse biograafiline leksikon, 3. köide Методические указания по диагностике, лечению и профилактике алиментарной оcтеодистрофии у молодняка крупного рогатого скота в откормочных хозяйствах (kaasautor). Воронеж, 1987 Mineraalainevahetuse uurimine suuretoodangulistel lehmadel osteodüstroofia, ketoosi ja maksakahjustuste korral. // Majandi maakasutuse ja veisekasvatuse intensiivistamise seos. Tallinn, 1988 Mikroelementide lisasöötmise mõju uurimine mullikate mineraalainevahetusele. // ELVI teadustööde kogumik 62 (1990). Seleeni lisasöötmisest tiinetele lehmadele (kaasautor K. Ling). // Agraart (1999) 2. Eesti Loomakasvatuse ja Veterinaaria Teadusliku Uurimise Instituudi teaduskoosseisu biobibliograafia 1947–1990. Tallinn, 1992, 62 Eesti Põllumajandusülikool: audoktorid, töötajad ja vilistlased 1991–1995. Trt, 1996, 77 Eesti spordi biograafiline leksikon, 281. Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Käesolevas artiklis on kasutatud "Eesti teaduse biograafilise leksikoni" materjale.
Angela Ploomi

Angela Ploomi (sündinud 7. augustil 1973 Iisakus Ida-Virumaal) on eesti entomoloog. Angela Ploomi on teenistujate tütar. Lõpetas 1992 Räpina Sovhoostehnikumi, 1995 EPMÜ aianduse erialal, 1998 samas magistrantuuri, loodusteaduste magister entomoloogias (1998, EPMÜ), väitekiri "Mõne taimeekstrakti mõjust suur-kapsaliblikale (Pieris brassicae L.)", 1999–2004 samas doktorant, PhD (entomoloogia, 2004, EPMÜ), väitekiri "Jooksiklaste (Coleoptera, Carabidae) tundlasensillide morfoloogia ja elektrofüsioloogia". Oli 1992 Lüllemäe Põhikooli aednik, 1995–99 EPMÜ Taimekaitse Instituudi teadur, 2000 laborant, 2001–03 tehnik, 2004 teadur, 2005– EMÜ põllumajandus- ja keskkonnainstituudi erakorraline vanemteadur. Uurimisvaldkonnad: putukate ökoloogia ja füsioloogia, ökoloogiline põllumajandus, keskkonnasäästlik kahjuritõrje, taimsed biopestitsiidid. Akadeemilise Põllumajanduse Seltsi (APS) (2000), Eesti Taimekaitse Seltsi (2004) ja Maarjakase Seltsi (2005) liige. APS-i noorteadlase preemia (2004). Üle 20 teaduspublikatsiooni. Antennal sensilla of the ground beetle Bembidon lampros Hbst. (Coleoptera, Carabidae) (kaasautor). // Acta Zoologica 81 (2000) 4 Antennal sensilla of the ground beetle Bembidion properans Steph. (Coleoptera, Carabidae) (kaasautor). // Micron 33 (2002) Electrophysiological identification of cold receptors on the antennae of the ground beetle Pterostichus aethiops (kaasautor). // Physiol. Entomol. 28 (2003) Electrophysiological responses to salts from antennal chaetoid taste sensilla of the ground beetle Pterostichus aethiops (kaasautor). // Journal of Insect Physiology 50 (2004) Effects of different neem preparations and some other biopesticides on maturation feeding of the large pine weevil, Hylobius abietis (L.) (Coleoptera: Curculionidae) in laboratory and field tests (kaasautor). // Proc. Sci. International Conf. Biopesticides 4 (2006) Mõnede jooksiklaste allajahtumisvõime (kaasautorid I. Kivimägi, A. Luik). // Agronoomia 2007. Saku, 2007 Eesti teaduse biograafiline leksikon, 3. köide. Tartu Postimees (2004) 7. XII Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Angela Ploomi Eesti Teadusinfosüsteemis Käesolevas artiklis on kasutatud "Eesti teaduse biograafilise leksikoni" materjale.
Linda Marie Ploompuu

Linda Marie Ploompuu (24. aprill 1903 Ljuban, Novgorodi kubermang – 2. märts 1987 Tallinn) oli eesti raamatukoguteadlane ja bibliograaf. Linda Marie Ploompuu sündis mõisavalitseja tütrena. Ta lõpetas 1922. aastal Tallinna Linna Tütarlaste Kommertskooli, 1938. aastal Tartu Ülikooli filosoofiateaduskonna, õppis aastatel 1945–1946 Tartu Riikliku Ülikooli ajaloo-keeleteaduskonnas bibliograafiat. Akadeemiliselt kuulus ta Eesti Naisüliõpilaste Seltsi. Ta oli aastatel 1926–1940 Tartu linnaraamatukogu raamatukoguhoidja, 1941–1962 Tallinnas Fr. R. Kreutzwaldi nimelise Eesti NSV Riikliku Raamatukogu osakonnajuhataja, 1963–1983 Eesti NSV Riikliku Raamatupalati teadusdirektor. Linda Marie Ploompuu on arendanud raamatukogunduse terminoloogiat, Eesti rahvusbibliograafia koostamise metoodikat ja süsteemi, koostanud rahvusbibliograafiaväljaandeid. Oskussõnastik raamatukogunduse ja bibliograafia alalt (eesti, saksa ja vene keeles; kaasautor). Tartu, 1931 Eesti Naisüliõpilaste Selts 1911–1936 (kaasautor). Tartu, 1936 Bibliograafianimestike loetelu: 1965–1968 (eesti ja vene keeles; kaasautorid L. Vilmre, V. Ennosaar). Tallinn, 1971 Eesti teaduse biograafiline leksikon, 3. köide Album Academicum Universitatis Tartuensis 1918–1944. I–III. Trt, 1994, II, 250 Album Academicum Universitatis Tartuensis 1918-1944 EE 7, 361: 14, 375. Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Käesolevas artiklis on kasutatud "Eesti teaduse biograafilise leksikoni" materjale.